**ROMÂNIA**

**JUDEȚUL CLUJ**

**COMUNA VALEA IERII**

**CONSILIUL LOCAL**

**H O T Ă R Â R E**

**privind stabilirea situațiilor deosebite și procedura de acordare a ajutoarelor de urgență din bugetul local**

Consiliul Local al comunei Valea Ierii, întrunit în ședința ordinară din data de 30 septembrie 2021,

Având în vedere prevederile :  
– art. 28, alin. 2 şi 5 din Legea nr. 416/2001, privind venitul minim garantat cu modificãrile şi completãrile ulterioare şi ale art. 41-48 din H.G. nr. 50/2011 privind Normele metodologice de aplicare a prevederilor Legii nr. 416/2001 privind venitul minim garantat cu modificãrile şi completãrile ulterioare;  
– art.11, art.15, art.16 si art. 129 din Legea 292/2011 a asistenţei sociale, cu modificările şi completările ulterioare;  
– art. 7, alin. (3) din Legea nr. 17/2000 privind asistenta sociala a persoanelor varstnice, republicata, cu modificarile si completarile ulterioare;  
 Văzând referatul nr.3423/21.09.2021 întocmit de primarul comunei Valea Ierii și raportul nr.3424/21.09.2021 întocmit de d-șoara Bodea Adela-consilier superior,  
 În temeiul prevederilor art.129, alin. (7), lit.b) precum și art.139, art.196 alin.(1), lit.a) din O.U.G. nr.57/2019 privind Codul Administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art. 1. Prin dispoziția primarului se acordă ajutoare de urgență, în limita fondurilor existente, familiilor sau persoanelor singure, cu domiciliul în comuna Valea Ierii , aflate în una din situațiile deosebite stabilite în anexa nr. 1, ce face parte integrantă din prezenta hotărâre, în bani și/sau în natură.  
 Art. 2. Se aprobă metodologia de acordare a ajutoarelor de urgență conform anexei nr. 2 ce face parte integrantă din prezenta hotărâre.  
 Art. 3. Ajutorul de urgenţă se acordă în baza anchetei sociale efectuată de persoana din cadrul Compartimentului de Asistenţă Socială şi a actelor doveditoare care atestă situaţiile deosebite în care se află familiile sau persoanele singure.  
 Art. 4. Cheltuiala privind acordarea ajutoarelor de urgență se suportă din bugetul local, în limita fondurilor aprobate cu această destinație.

Art. 5. Prezenta hotărâre se comunică prin intermediul secretarului general al comunei în termenul prevăzut de lege, Primarului, Instituției Prefectului Județului Cluj și Compartimentului de Asistență Socială în vederea ducerii la îndeplinire și se aduce la cunoștință publică prin afișare la sediul Consiliului Local și postare pe site-ul propriu .

Președinte de ședință, Contrasemnează:

Lavinia-Maria Duma Secretar general al comunei,

Nelia-Crenguța Mariș

**Nr. 47 din 30.09.2021**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*